Die Here het aan Jeremia openbaar dat Hy alomteenwoordig is en dat Hy die hemel en die aarde vervul. Die openbaring van die Here het ’n naam: Die leer van die Voorsienigheid.
Hy stuur ons na die aarde self toe en na die see en die visse toe, sodat hulle ons moet vertel dat die hand van die Here al hierdie dinge gemaak het, en dat dit die hand van die Here is wat al hierdie dinge nog steeds onderhou (Job 12 : 7 – 25)
Die Here openbaar die dinge, omdat Hy wil hê dat ons die geweldige troos in die feit van sy skepping en onderhouding van alle dinge moet raaksien.
Ons glo dat die goeie God, nadat Hy alle dinge geskep het, dit nie laat vaar of aan die toeval of geluk oorgegee het nie maar dit volgens sy heilige wil so bestuur en regeer dat in hierdie wêreld niks sonder sy beskikking gebeur nie. …
Daar staan geskryf dat die geskiedenis van die twee manne presies gebeur het soos God vooruit gesê het, sodat die voorneme van God volgens sy uitverkiesing vas kan staan (Romeine 9)
Hy onderhou dit met sy Vaderhand. God beplan alles nou so, dat na die sondeval sy hele Voorsienigheid daarop ingestel is, dat alles op die aarde tot sy eer en tot heil van sy uitverkore kinders moet wees.
In hierdie wetsgehoorsaamheid van die skepping blyk dat die onberekenbare wysheid van God selfs vir die kleinste saak en die nietigste dingetjie voorsiening maak.
In u grootste teëspoed kan ons ons met vrymoedigheid op die raad van God verlaat. Hy voorsien vir almal – veral vir diè wat glo.
Die Here openbaar dat sy raad bepaal dat daar deur hierdie kruisdood verlossing gaan wees vir diè wat in die Drie-Enige God glo, en sy Raadsplan bely.
Maar Hy het die Gees na ons toe gestuur om in hierdie moeilike tye wat die laaste tyd van die aarde kenmerk, ons Leidsman te wees.
Tog is God nie die bewerker van die sondes wat gedoen word nie en Hy dra ook nie die skuld daarvoor nie. Sy mag en goedheid is immers so groot en onbegryplik dat Hy sy werk baie goed en regverdig beskik en uitvoer, selfs al handel die duiwels en goddelose mense onregverdig. Ons wil ook nie verder as wat ons kan verstaan, nuuskierig ondersoek instel na dié dinge wat Hy bo die vermoë van die menslike verstand doen nie; inteendeel, ons eerbiedig juis in alle nederigheid en in aanbidding die regverdige oordele van God wat vir ons verborge is. Ons is tevrede daarmee dat ons leerlinge van Christus is om slegs te leer ken wat Hy aan ons in sy Woord openbaar, sonder om die grense daarvan te oorskry. (Nederlandse Geloofsbelydenis; res van art 13)